Мы махуэхэм
ЩIышылэм и 11, щэбэт
1943 гъэм Къэбэрдей-Балъкъэрыр нэмыцэ-фашист зэрыпхъуакIуэхэм къыIэщIагъэкIыжащ.
Урысей Федерацэм и Конституцэм ипкъ иткIэ, 1994 гъэм лэжьэн щIидзащ УФ-м и Федеральнэ Зэхуэсым — къэралым и хабзэубзыху орган нэхъыщхьэм. Абы хэтынухэр цIыхубэм щаубзыхуат 1993 гъэм дыгъэгъазэм и 12-м екIуэкIа хэхыныгъэхэм.
1995 гъэм УФ-м и Къэзыбж Палатэр къызэрагъэпэщащ. Абы и япэ унафэщIу ягъэуващ Къэрмокъуэ Хьэчим.
Адыгей тхакIуэ, драматург, зэдзэкIакIуэ Цей Ибрэхьим къызэралъхурэ илъэси 124-рэ ирокъу.
Тхыдэ щIэныгъэхэм я доктор, КъБКъУ-м и профессор, КъБР-м щIэныгъэхэмкIэ щIыхь зиIэ и лэжьакIуэ Медалы Хьэчим къызэралъхурэ илъэс 89-рэ ирокъу.
Мэкъумэш щIэныгъэхэм я доктор, профессор Шукай ФатIимэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 5 — 9, жэщым щIыIэр градуси 2 щыхъунущ.
ЩIышылэм и 12, тхьэмахуэ
Урысей Федерацэм и прокуратурэм и махуэщ. УФ-м и Президентым 1995 гъэм Iэ зыщIидза Указым ипкъ иткIэ ягъэлъапIэ. 1722 гъэм щIышылэм и 12-м Пётр Езанэм къэрал IуэхущIапIэщIэ — прокуратурэ — къызэгъэпэщыным теухуа унафэ къыдигъэкIащ.
1899 гъэм Урысейм щыяпэу, Европэм щынэхъ кIыхь дыдэу къагъэсэбэпу хуежьащ Санкт-Петербург — Москва телефон кIапсэр.
1922 гъэм Къэрэшей-Шэрджэс автоном областыр къэунэхуащ.
Академик, хьэршыр джыным зи гуащIэ куэд хэзылъхьа, Социалист Лэжьыгъэм щэнейрэ и ЛIыхъужь Королёв Сергей къызэралъхурэ илъэс 207-рэ ирокъу.
ЩIДАА-м и академик, КъШР-м щыщ жылагъуэ лэжьакIуэ цIэрыIуэ Уэхъутэ Александр и ныбжьыр илъэс 66-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 2 — 5, жэщым щIыIэр 1 градус щыхъунущ.
ЩIышылэм и 13, блыщхьэ
Урысей печатым и махуэщ. 1703 гъэм Пётр Езанэм и унафэкIэ къыдэкIащ «Ведомости о военных и иных делах» урысейпсо газетым и япэ номерыр.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу, къешх-къесу щыщытынущ. Махуэм хуабэр градуси 4, жэщым щIыIэр градуси 6 — 1 щыхъунущ.
